[{"text_idx": "#000001", "text": "La 30-an de septembro aperos la dulingva urbogvidilo \u201eDe Esperantoplaco al Hasenheide\u201c kiel volumo 2 de la serio Vojag\u0302o tra Berlino kaj g\u0302ia Esperanto-kulturo en la eldonejo Fritz Wollenberg, ISBN 978-3-9823965-2-1, prezo: 6 Eu\u0306roj."}, {"text_idx": "#000002", "text": "La 100-pag\u0302a volumo en praktika A5-formato enhavas vojskizon, vojpriskribon kaj informojn pri vidindaj\u0302oj kaj kun ili ligitaj facetoj de la Esperanto-kulturo, estas ric\u0302e ilustrita (96 ilustraj\u0302oj, plejparte koloraj fotoj) kaj kompletigita per indekso de personoj, bibliografio kaj Malgranda Esperanto-gramatiko por lernantoj."}, {"text_idx": "#000003", "text": "C\u0302irkau\u0306 3 horojn la ekskurso gvidas tra la berlina urboparto Neuko\u0308lln."}, {"text_idx": "#000004", "text": "Ekde la 30-a de septembro la urbogvidilo estas mendebla en librovendejoj au\u0306 interrete."}, {"text_idx": "#000006", "text": "Memkompreneble volumo 1 \u201eDe Zamenhofparko al Rummelsburger See\u201c (Rummelsburg, Friedrichsfelde) ankorau\u0306 estas ricevebla. Oni aparte ofertas g\u0302in en la lichtenberga librovendejo \u201ePaul und Paula\u201c (Pfarrstra\u00dfe 121)."}]